Orestes (prefecto)

Orestes foi un aristócrata romano residente en Alexandría (Exipto) que foi prefecto imperial da diocese de Exipto, con sede en Alexandría.

 Historia 
Orestes era pagán, pero fíxose bautizar en Constantinopla polo patriarca Attico,Sócrates Escolástico, VII.14. antes de ser nomeado prefecto de Exipto, pouco despois de que o mozo Cirilo accedera ao Patriarcado de Alexandría á morte de Teófilo, tío de Cirilo, contra a ano 412 d.C.
Orestes enfrontouse ao patriarca Cirilo, debido á intención do eclesiástico de atribuír á súa posición prerrogativas seculares. E cando Cirilo quixo expulsar a todos os xudeus de Alexandría, Orestes queixouse ao emperador que prohibiu a expulsión, o que impediu a reconciliación co patriarca.Sócrates Escolástico, VII.13.18-21. Ante o rexeitamento do prefecto, o patriarca Cirilo sentiuse ameazado, sendo apoiado por varias faccións conectadas coa Igrexa.

En torno a 414 - 415 d.C. Orestes sufriu un atentado por parte dunha turba de monxes que o atacaron, feríndoo de gravidade. O prefecto fixo que Amonio, o líder dos atacantes, fora torturado e executado. 
miniatura|esquerda|125px|Hipatia. Detalle de A Escola de Atenas, por Rafael, Palacio Apostólico, Roma (1509-1510).

O patriarca Cirilo intentou converter a Amonio en mártir, pero os líderes de Alexandría e o propio emperador de Roma, Teodosio, condenaron o ataque dos monxes contra o representante imperial e Cirilo tivo que renunciar ás súas intencións.

O prefecto Orestes desfrutaba do apoio político e da amizade de Hipatia, unha filósofa e matemática filla de Théon, filósofo neoplatónico, (da que Orestes fora discípulo na súa xuventude) que tiña unha considerábel autoridade moral e grande influencia na cidade de Alexandría. De feito, moitos dos seus alumnos procedían de familias poderosas e influentes de Alexandría, tanto cristiáns como pagáns, que posteriormente alcanzaron elevadas posicións no goberno e na Igrexa (como o propio Orestes e o bispo Sinesio de Cirene, entre outros).

No ano 415 unha turba cristiá, posibelmente dirixida polos parabolanos (refuxiados no Deserto de Nitria) invadiron Alexandría e atacaron a Hipatia en plena rúa, sacárona da súa carruaxe e asasinárona brutalmente, despedazando o seu corpo e queimándoo no exterior de Alexandría.

Este asasinato político, causado porque se sospeitaba que instigaba a Orestes a non reconciliarse con Cirilo,Sácrates Escolástico, VII.15. eliminou un apoio importante do prefecto imperial, e levou a Orestes a renunciar ao seu enfrontamento co patriarca Cirilo e a abandonar Alexandría.

 Ficción 
Na película Ágora de Alejandro Amenábar, o personaxe de Orestes é interpretado polo actor Óscar Isaac.

 Notas 

 Véxase tamén 

 Bibliografía 
 Arnold Hugh Martin Jones, John Robert Martindale e John Morris, "Orestes 1", The Prosopography of the Later Roman Empire, Cambridge University Press, 1971, ISBN 0-521-20159-4, páxs. 810-811.
 Christopher Haas, Alexandria in Late Antiquity: Topography and Social Conflict, JHU Press, 2006, ISBN 0-8018-8541-8
 José Babini, La ciencia en el período grecorromano, Centro Editor de América Latina, 1968.
 Susan Wessel, Cyril of Alexandria and the Nestorian controversy: the making of a saint and of a heretic, Oxford University Press, 2004, ISBN 0-19-926846-0.
 Sócrates Escolástico, Historia ecclesiastica.
 Outros artigos 
 Hipatia de Alexandría
 Ágora (filme)
 Ciencia
 Historia da ciencia
 Ligazóns externas 
 Sócrates Escolástico. Historia ecclesiastica. Introdución á obra e Libros I a VII . Consultada o 18-07-2011.
 Sócrates Escolástico. Historia ecclesiastica. Libros I e II Texto en grego e francés. Consultada o 18-07-2011.

Categoría:Imperio Romano
Categoría:Período helenístico